**Scott McKenzie** (født **Philip Wallach Blondheim III** 10. januar 1939 i Jacksonville i Florida, død 18. august 2012 i Los Angeles i California), var en amerikansk sanger og låtskriver.

Han er best kjent for sangen «San Francisco (Be Sure to Wear Flowers in Your Hair)» fra 1967 som ble en signatursang for hippiegenerasjonen. Sangen ble skrevet for ham av kameraten John Phillips fra The Mamas and the Papas, som også produserte sangen. Den ble laget for å promotere Monterey Pop Festival. Det ble solgt 7 millioner eksemplarer av singelen. Den nådde fjerdeplass på topplista i USA og nådde førsteplass i mange andre land.

Tidlig liv
----------

Philip Wallach Blondheim III ble født i Jacksonville, Florida, 10. januar 1939, og var sønn av Philip Wallach Blondheim Jr. og Dorothy Winifred Hudson. Familien hans flyttet til Asheville, Nord-Carolina, da han var 6 måneder gammel. Han vokste opp i Nord-Carolina og i Alexandria, Virginia, der han ble venn med John Phillips, sønn til morens venner og senere med i folkrockgruppen The Mamas and the Papas. På midten av 1950-tallet, sang han sammen med Tim Rose i en gruppe kalt "The Singing Strings". Han ble ferdig med high school ved "St. Stephens School for Boys" i Alexandria.

Karriere
--------

Scott McKenzie dannet et doo-wopband, kalt The Abstracts, sammen med John Phillips, Mike Boran og Bill Cleary. I New York City, ble The Abstracts til The Smoothies og spilte inn to singler for Decca Records, produsert av Milt Gabler. Under tiden med The Smoothies, bestemte Blondheim seg for å bytte navn. Han bestemte seg for etternavnet til forfatteren og TV-personligheten Laura McKenzie. Navnet ble Scott McKenzie etter forslag fra komikeren Jackie Curtis, som sa at han syntes Phillips lignet på en "Scottie dog".

In 1961 møtte John Phillips og Scott McKenzie musikeren Dick Weissman og dannet folkemusikk-gruppen The Journeymen da folkemusikk var på sitt mest populære i USA. De spilte inn tre album og syv singler for Capitol Records. Etter at The Beatles ble populære i 1964, ble The Journeymen oppløst. McKenzie og Weissman ble soloartister, mens Phillips dannet gruppen The Mamas & the Papas sammen med Denny Doherty, Cass Elliot og Michelle Phillips og flyttet deretter til Kalifornia.

**«San Francisco (Be Sure to Wear Some Flowers in Your Hair)»**

John Phillips skrev og var med på å produsere «San Francisco (Be Sure to Wear Flowers in Your Hair)» for McKenzie. Phillips spilte gitar under innspillingen og studiomusikeren Gary L. Coleman spilte klokkespill og rørklokker. Studiomusikeren Joe Osborn spilte bassgitar og Hal Blaine spilte trommer.

Låten ble utgitt 13. mai 1967 i USA og ble en hit. Låten klatret til nummer 4 på Billboard Hot 100 og til nummer 2 på den kanadiske PM Magazine-hitlisten. Den klatret også til nummer 1 i Storbritannia og i en rekke andre land. Singelen solgte over 7 millioner verden over.

McKenzie ga ut en singel, «Like an Old Time Movie», som John Phillips skrev og produserte, og som ble en topp-40 hit, nummer 24 på Billboard og nummer 27 i Kanada. Hans første album, *The Voice of Scott McKenzie*, ble fulgt av albumet *Stained Glass Morning*. He sluttet med innspillinger tidlig på 1970-tallet, mens han bodde i Joshua Tree, Kalifornia og Virginia Beach, Virginia.

McKenzie komponerte låten «What About Me» som startet karrieren til den kanadiske artisten Anne Murray i 1968.

I 1986 started McKenzie å opptre sammen med en ny versjon av "The Mamas and the Papas", sammen med Terry Melcher, Mike Love og John Phillips. Han var med på å skrive låten «Kokomo» i 1988, en nummer 1 singel for The Beach Boys.

I 1998, hadde McKenzie sluttet i The Mamas and the Papas, og bodde i Los Angeles fram til sin død. Han døde 18. august 2012 i Los Angeles i en alder av 73 år. Han led av Guillain-Barré syndrom fra 2010.

Diskografi
----------

**Album**

* 1967: *The Voice of Scott McKenzie*
* 1970: *Stained Glass Morning*

**Andre utgivelser**

* 1991: *San Francisco – The Very Best of*
* 1998: *Spirit Voices*
* 2001: *Stained Glass Reflections: Anthology 1960–1970*
* 2005: *Superhits*
* 2012: *In Memoriam* (EP)
* 2020: *Ten Songs for You*

**Singler**

* 1965: «Look in Your Eyes»
* 1965: «There Stands the Glass»
* 1966: «No, No, No, No, No»
* 1967: «San Francisco (Be Sure to Wear Flowers in Your Hair)» (#4 på Billboard Hot 100, #1 på UK Singles Chart)
* 1967: «Like an Old Time Movie» (#24 på Billboard Hot 100, (#50 på UK Singles Chart)
* 1968: «Holy Man»
* 1970: «Going Home Again»
* 1989: «San Francisco '89» (Remix 1989)
* 2009: «Gone to Sea Again» (kun nedlasting)
* 2018: San Francisco (Live 1974) (kun nedlasting)

Referanser
----------

1. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
2. ↑   Internet Movie Database, IMDb-nummer nm0571609, besøkt 15. oktober 2015[Hentet fra Wikidata]
3. ↑   Gemeinsame Normdatei, besøkt 27. april 2014[Hentet fra Wikidata]
4. ↑   «Scott McKenzie Dies At 72»[Hentet fra Wikidata]
5. ↑   Discogs, Discogs artist-ID 271210, besøkt 9. oktober 2017[Hentet fra Wikidata]
6. ↑   Gemeinsame Normdatei, besøkt 31. desember 2014[Hentet fra Wikidata]
7. ↑  Paul Cashmere: Scott McKenzie Dies At 73 Noise11.com, hentet 19. august 2012
8. ↑  Davis, Clive (19. februar 2013). «8: Monterey Pop». *The Soundtrack of My Life*. Simon & Schuster. s. 62–64. ISBN 9781476714790.
9. ↑  Harry Amster: Flower power-sångaren död Svenska Dagbladet, 20. august 2012

Eksterne lenker
---------------

* Offisielt nettsted Rediger på Wikidata
* (en) Scott McKenzie på Internet Movie Database Rediger på Wikidata

* (en) Scott McKenzie hos Rotten Tomatoes Rediger på Wikidata

* (en) Scott McKenzie hos The Movie Database Rediger på Wikidata
* (en) Scott McKenzie på Discogs Rediger på Wikidata

* (en) Scott McKenzie på MusicBrainz Rediger på Wikidata

* (en) Scott McKenzie på Songkick Rediger på Wikidata

* (en) Scott McKenzie på AllMusic Rediger på Wikidata

|  |  |
| --- | --- |
| Oppslagsverk/autoritetsdata | Nationalencyklopedin **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** BBC Things **·** MusicBrainz **·** Discogs **·** AllMusic
 |